Anexa nr. 1

la decizia Consiliului municipal Chișinău

nr.\_\_\_\_ din \_\_\_\_\_\_\_\_\_\_\_\_\_\_\_ 2020

**Regulamentul de organizare şi funcţionare a**

**Direcţiei generale educaţie, tineret şi sport**

**a Consiliului municipal Chişinău**

1. **Dispoziţii generale**

**Domeniul de aplicare**

1. Regulamentul de organizare şi funcţionare a organului local de specialitate în domeniul educaţiei, tineretului şi sportului - Direcţia generală educaţie, tineret şi sport reglementează misiunea, funcţiile de bază, atribuţiile, drepturile, precum și modul de organizare şi funcţionare ale acesteia.

**Statutul juridic al Direcţiei generale educaţie, tineret şi sport**

1. Direcţia generală educaţie, tineret şi sport este o instituție publică, subdiviziune structurală în subordinea administraţiei publice municipale, cu personalitate juridică înfiinţată prin decizia Consiliului municipal Chişinău.
2. Direcţia generală educaţie, tineret şi sport este înființată de Consiliul municipal Chişinău în conformitate cu normele privind instituirea subdiviziunilor structurale ale autorităţilor publice, aprobate prin Hotărârea Guvernului nr.1001 din 26 decembrie 2011 privind punerea în aplicare a unor acte legislative.
3. Direcţia generală educaţie, tineret şi sport dispune de cont trezorerial, ştampilă cu imaginea Stemei de Stat şi denumirea sa, alte ştampile şi anteturi, de modelul stabilit, precum și de alte atribute specifice autorităților publice locale, stabilite de legislație.

**Cadrul normativ de activitate al Direcţiei generale educaţie, tineret şi sport**

1. Direcţia generală educaţie, tineret şi sport funcţionează în temeiul Constituţiei Republicii Moldova din 29 iulie 1994, Codului Educaţiei al Republicii Moldova nr.152 din 17 iulie 2014, Legii nr. 435 din 28 decembrie 2006 privind descentralizarea administrativă, Legii nr. 436 din 28 decembrie 2006 privind administraţia publică locală, Hotărârii Guvernului nr. 404 din 16.06.2015 „Cu privire la aprobarea Regulamentului-cadru de organizare şi funcţionare a organului local de specialitate în domeniul învăţământului şi a structurii-tip a acestuia”, actelor legislative, ordonanţelor, hotărârilor şi dispoziţiilor Guvernului Republicii Moldova, ordinelor şi dispoziţiilor Ministerului Educaţiei, Culturii și Cercetării, deciziilor Consiliului municipal Chișinău, altor acte normative din domeniu, precum şi în baza prezentului Regulament.
2. Direcţia generală educaţie, tineret şi sport îşi organizează activitatea conform principiilor transparenţei în procesul decizional şi de răspundere personală a conducătorilor pentru deciziile adoptate în limitele lor de competenţă.
3. **Misiunea, funcţiile de bază, atribuţiile şi drepturile Direcţiei generale educaţie, tineret şi sport**
4. Misiunea Direcţiei generale educaţie, tineret şi sport constă în:
   1. implementarea politicilor publice naționale și municipale în domeniile educației, tineretului și sportului;
   2. proiectarea, organizarea, coordonarea, evaluarea şi monitorizarea funcţionării sistemului educaţional în instituţiile publice de educaţie antepreşcolară (creşe, centre comunitare de educaţie timpurie), în instituţiile publice de învăţământ preşcolar (grădiniţe de copii, centre comunitare de educaţie timpurie), în instituţiile publice extraşcolare (școlile de sport; centre de creație), de nivel local, cu excepţia instituţiilor publice extraşcolare care ţin de competenţa altor subdiviziuni ale autorităţilor administraţiei publice locale, în instituţiile publice de învăţământ primar, gimnazial, liceal şi special, de nivel municipal şi în instituţiile private de tipurile respective, din perspectiva implementării politicii de stat în domeniile educaţiei, sportului și tineretului;
   3. monitorizarea și evaluarea activității subdiviziunilor Direcţiei generale educaţie, tineret şi sport (Direcțiilor educație, tineret și sport din sectoare, direcțiilor, secțiilor și serviciilor), instituţiilor publice de educaţie antepreşcolară, instituţiile publice de învăţământ preşcolar, instituţiilor publice de învăţământ primar și secundar, special/auxiliar, extraşcolar, inclusiv instituțiilor de învățământ privatde nivel municipal.
   4. crearea condițiilor necesare pentru identificarea, păstrarea, promovarea și implementarea valorilor culturale, inclusiv a grupurilor etnice de pe teritoriul Republicii Moldova.

**Funcţiile de bază ale Direcţiei generale educaţie, tineret şi sport**

1. Direcţia generală educaţie, tineret şi sport are următoarele funcţii de bază:

Cu privire la implementarea politicilor și proceselor educaționale:

* 1. implementarea politicilor publice în cadrul subdiviziunilor/instituțiilor din subordine;
  2. orientarea şi consilierea metodologică a procesului educaţional în instituţiile educaționale din subordine, precum și privind adaptarea și ajustarea activităților de implementare a politicilor publice la specificul instituțiilor din subordine;
  3. orientarea şi consilierea privind proiectarea operaţională a dezvoltării şi funcţionării instituțiilor din subordine și a subdiviziunilor din subordine;
  4. colaborarea cu alte subdiviziuni ale administraţiei publice locale, cu Ministerul Educaţiei, Culturii și Cercetării, organizațiile sportive din teritoriu şi societatea civilă în vederea realizării misiunii Direcţiei generale educaţie, tineret şi sport şi implementării politicilor publice.

Cu privire la monitorizarea implementării politicilor și proceselor educaționale:

* 1. monitorizarea și evaluarea calității managementului instituțional și a procesului educațional din instituțiile de învățământ din subordine;
  2. asigurarea supravegherii respectării legislației şi ale altor acte normative în domeniul educației în cadrul subdiviziunilor/instituţiilor din subordine;
  3. gestionarea activității subdiviziunilor/instituţiilor din subordine, în baza transferurilor cu destinaţie specială de la bugetul de stat la bugetele locale;
  4. asigurarea şi monitorizarea accesului copiilor şi tinerilor la studii, a calităţii serviciilor educaţionale oferite de instituţiile de învăţământ din municipiu şi adoptarea acțiunilor de îmbunătăţire a acestora;
  5. avizarea și înaintarea pentru aprobare Consiliului municipal Chișinău și Primarului general proiecte de decizii și dispoziții ce țin de domeniul educației, tineretului și sportului, monitorizarea și asigurarea implementării acestora.

**Atribuţiile Direcţiei generale educaţie, tineret şi sport**

1. Direcţia generală educaţie, tineret şi sport are următoarele atribuţii aferente implementării politicilor și proceselor educaționale:
   1. implementează politica de stat în cadrul subdiviziunilor structurale și instituţiilor de învățământ general din subordine;
   2. determină orientările prioritare şi elaborează politicile locale de organizare, funcţionare şi de dezvoltare a sistemului educațional orientate spre copii, elevi și tineret;
   3. asigură corelarea strategiilor de dezvoltare a instituţiilor de învăţământ general cu strategia dezvoltării învăţământului la nivelul Direcţiei generale educaţie, tineret şi sport şi cu strategiile în domeniile menționate, aprobate la nivel local și naţional;
   4. coordonează activitatea de evaluare a rezultatelor şcolare şi de organizare a examenelor de absolvire a treptelor de şcolaritate şi a concursurilor (olimpiadelor) şcolare și extrașcolare;
   5. iniţiază şi propune spre aprobare şi implementare programe/proiecte de dotare şi dezvoltare şcolară;
   6. acordă suport didactic şi metodic instituţiilor de învăţământ general din subordine;
   7. coordonează aplicarea schemei de închiriere a manualelor în instituţiile de învățământ din subordine;
   8. coordonează formarea continuă a personalului didactic şi de conducere din cadrul subdiviziunilor structurale ale direcției generale și instituţiilor de învăţământ general din subordine; studiază, generalizează şi promovează experienţa avansată;
   9. asigură informarea/formarea șefilor şi a coordonatorilor din cadrul instituţiilor de învăţământ din subordine cu privire la procedura de organizare instituţională şi de intervenţie a angajaților în cazurile de abuz, neglijare, exploatare, trafic al copilului;
   10. dezvoltă, împreună cu autorităţile administraţiei publice locale şi cu Ministerul Educaţiei, Culturii și Cercetării, parteneriate şi asigură conlucrarea instituţiilor de învăţământ general din subordine;
   11. dezvoltă, împreună cu autorităţile administraţiei publice locale şi cu Ministerul Educaţiei, Culturii și Cercetării, procese și politici educaționale privind educația prin tehnologii de comunicare;
   12. asigură incluziunea şcolară a copiilor cu cerinţe educaţionale speciale, precum şi gestionarea fondului de incluziune;
   13. asigură, sub aspect administrativ, funcţionarea serviciilor de asistenţă psihopedagogică;
   14. stabileşte relaţii de colaborare multidisciplinară cu subdiviziunile din domeniul protecţiei sociale a familiei şi copilului, sănătăţii, poliţiei, inspecţiei muncii etc. în examinarea cazurilor de abuz şi neglijare a copilului;
   15. asigură organizarea odihnei de vară a copiilor;

Direcţia generală educaţie, tineret şi sport are următoarele atribuţii aferente monitorizării implementării politicilor și proceselor educaționale:

* 1. asigură şi monitorizează executarea legislaţiei în cadrul subdiviziunilor structurale și instituţiilor de învăţământ din subordine;
  2. coordonează şi monitorizează calitatea managementului, activitatea didactică şi didactico-metodică a instituţiilor de învăţământ general din subordine;
  3. participă, în conformitate cu prevederile cadrului normativ, la evaluarea activităţii şi la atestarea personalului didactic şi de conducere din instituţiile de învăţământ general din subordine;
  4. monitorizează activităţile de prevenire, identificare, raportare şi asistenţă a cazurilor de abuz faţă de copii şi prezintă Ministerului Educaţiei, Culturii și Cercetării raportul trimestrial;
  5. stabileşte priorităţile politicii investiţionale, coordonează și monitorizează realizarea programelor de dezvoltare ale infrastructurii instituţiilor de învăţământ și extrașcolare din subordine;
  6. asigură dezvoltarea continuă şi funcţionalitatea bazei tehnico-materiale a instituţiilor de învăţământ și extrașcolare din subordine şi monitorizează eficienţa utilizării resurselor disponibile;

Direcţia generală educaţie, tineret şi sport are următoarele atribuţii aferente creării și asigurării condițiilor de implementare a politicilor și proceselor educaționale:

* 1. efectuează analiza şi prognoza indicatorilor economico-financiari ai sistemului educațional și extrașcolare din teritoriu şi administrează, în comun cu Direcţia generală finanţe, bugetul pentru întreținerea și dezvoltarea subdiviziunilor și instituțiilor de învățământ general din subordine;
  2. asigură activitatea de elaborare şi raportare a bugetelor pe programe, în conformitate cu cerinţele stabilite, inclusiv: formulează scopurile, obiectivele subprogramelor şi identifică lista indicatorilor de performanţă aferenţi acestora;
  3. după procedura de consultări interne, definitivează şi prezintă propunerile de buget ale instituţiilor de învăţământ general și activitățile orientate pe politicile de tineret;
  4. după aprobarea deciziei bugetare anuale, asigură repartizarea bugetului şi stabileşte indicatorii finali de performanţă a subdiviziunilor/instituţiilor de învățământ general din subordine;
  5. întocmeşte rapoartele de performanţă, care concomitent cu rapoartele financiare, sunt prezentate Direcţiei generale finanţe, în vederea integrării în rapoartele consolidate, conform cerinţelor Ministerului Finanţelor;
  6. gestionează baza de date din instituțiile de învățământ general din subordine;
  7. organizează transportarea la studii a elevilor din instituţiile de circumscripţie;
  8. planifică şi aprobă reţeaua instituţiilor de învăţământ, delimitarea districtelor şcolare ale instituţiilor de învăţământ aflate în subordine în corespundere cu posibilităţile, necesităţile şi perspectivele de dezvoltare a localităţilor din teritoriul dat şi asigură funcţionarea eficientă a acesteia, în baza indicatorilor de eficacitate, eficienţă şi performanţă;
  9. conlucrează cu autorităţile administraţiei publice locale în vederea creării condiţiilor optime pentru instituţionalizarea copiilor de 5-6 (7) ani şi a şcolarizării obligatorii a copiilor cu vârsta de până la 18 ani;
  10. desfăşoară procedurile de achiziţii publice pentru Direcţia generală educaţie, tineret şi sport;
  11. elaborează prognoze privind necesarul de cadre didactice, aprobă schemele de încadrare a personalului instituţiilor de învăţământ general din municipiu;
  12. gestionează, conform actelor normative în vigoare, bunurile aflate în folosinţă;
  13. propune, prin coordonare cu Direcţia generală finanţe, repartizarea componentei municipale şi, în comun, monitorizează executarea bugetelor de către instituţiile de învăţământ general din subordine;
  14. propune Consiliului municipal Chișinău înfiinţarea/reorganizarea/ lichidarea instituţiilor publice de învăţământ preșcolar, primar, gimnazial, liceal, extraşcolar și special/auxiliar de nivel municipal, în condiţiile stabilite de lege;
  15. participă, conform regulamentului aprobat de Ministerul Educaţiei, Culturii și Cercetării la desfăşurarea concursului pentru ocuparea funcţiei de director în instituţiile publice de educaţie antepreşcolară (creşă, centru comunitar de educaţie timpurie), instituţiile publice de învăţământ preşcolar (grădiniţă de copii, centru comunitar de educaţie timpurie) şi în instituţiile publice extraşcolare de nivel întâi;
  16. organizează şi desfăşoară, conform regulamentului aprobat de Ministerul Educaţiei, Culturii și Cercetării concursul pentru ocuparea funcţiei de director în instituţiile de învățământ general aflate în subordine;
  17. participă, conform cadrului normativ în vigoare, la procesul de recrutare şi selectare a cadrelor didactice;
  18. sistează temporar, în cazuri excepţionale (calamităţi naturale, epidemii şi alte cazuri care pun în pericol viaţa şi sănătatea copiilor), activitatea instituţiilor de învăţământ general din subordine;
  19. exercită şi alte atribuţii în conformitate cu legislaţia în vigoare.

**Drepturile Direcţiei generale educaţie, tineret şi sport**

1. Direcţia generală educaţie, tineret şi sport este învestită cu următoarele drepturi:
   1. să iniţieze şi să prezinte Ministerului Educaţiei, Culturii și Cercetării, Primăriei locale şi Consiliului municipal Chișinău propuneri privind perfecţionarea cadrului normativ în domeniile de competenţă, propuneri de eficientizare a managementului organizațional, educaţional și financiar a abordărilor curriculare şi a asigurării didactice;
   2. să adreseze autorităţilor administraţiei publice locale propuneri de eficientizare a reţelei instituţiilor de învăţământ general, a utilizării resurselor umane, financiare şi materiale din sistem;
   3. să solicite, în modul stabilit de cadrul normativ în vigoare, de la alte autorităţi locale, organizaţii şi instituţii date statistice şi informaţii vizând problemele din sfera sa de competenţă;
   4. să propună unităţilor administrativ-teritoriale de nivelul întâi înfiinţarea/ reorganizarea/lichidarea instituţiilor de învăţământ publice de educaţie antepreşcolară (creşă, centru comunitar de educaţie timpurie), a instituţiilor publice de învăţământ preşcolar (grădiniţă de copii, centru comunitar de educaţie timpurie), a instituţiilor publice extraşcolare (de nivel local);
   5. să creeze consilii, comisii, grupuri de experţi şi alte organe consultative pentru exercitarea atribuţiilor în sfera sa de competenţă;
   6. să efectueze studii de documentare în subdiviziunile/instituţiile de învăţământ general din subordine;
   7. să stabilească şi să dezvolte parteneriate, în limitele competenţelor disponibile, în vederea soluţionării problemelor din domeniu şi a dezvoltării sistemului de învăţământ general din subordine;
   8. să acorde, în baza performanţei profesionale obţinute, diplome, menţiuni şi alte distincţii; să propună, potrivit legii, decorarea cu distincţii de stat.

**III. Organizarea activităţii Direcţiei generale educaţie, tineret şi sport**

**Structurile de conducere ale Direcţiei generale educaţie, tineret şi sport**

1. Structurile de conducere ale Direcţiei generale educaţie, tineret şi sport sunt: Consiliul de administraţie, Consiliul consultativ şi şeful Direcției generale.
2. Componenţa nominală şi regulamentul de activitate ale Consiliului de administraţie se aprobă prin ordinul şefului Direcţiei generale educaţie, tineret şi sport. Mandatul Consiliului de administrație este de 2 ani.
3. Consiliul de administraţie exercită următoarele atribuţii:
   * + analizează activitatea subdiviziunilor Direcţiei generale educaţie, tineret şi sport şi întreprinde măsuri pentru optimizarea acesteia;
     + supraveghează modul de repartizare şi de utilizare a resurselor financiare şi materiale, precum şi executarea bugetului;
     + aprobă planurile de asigurare ale unităţilor de învăţământ cu cadre didactice şi de conducere;
     + analizează activitatea de pregătire, perfecţionare şi atestare a cadrelor didactice şi întreprinde măsuri în vederea îmbunătăţirii ei;
     + se preocupă de problemele sociale ale tinerilor specialişti din sistemul educaţional şi întreprinde măsuri pentru soluţionarea acestora, în conformitate cu legislaţia în vigoare;
     + analizează eficienţa procesului educaţional din instituţiile de învăţământ și extrașcolare din subordine.
4. Consiliul de administraţie îşi desfăşoară activitatea în baza planului său anual, aprobat de şeful Direcţiei generale educaţie, tineret şi sport.
5. Consiliul de administraţie se întruneşte în şedinţă lunar. În caz de necesitate, consiliul se poate convoca ori de câte ori este nevoie. Lucrările şedinţelor şi deciziile luate se înregistrează în cartea proceselor-verbale ale Consiliului de administraţie, care se păstrează permanent în Direcţia generală educaţie, tineret şi sport. Procesele-verbale se semnează de către preşedintele şi secretarul Consiliului de administraţie.
6. Componenţa nominală şi Regulamentul de activitate al Consiliului consultativ se aprobă prin decizia Consiliului municipal Chișinău. Mandatul Consiliului consultativ este de 4 ani şi se sincronizează cu perioada de activitate a şefului Direcţiei generale educaţie, tineret şi sport.
7. Şeful Direcţiei generale educaţie, tineret şi sport este desemnat prin concurs, în modul stabilit de Ministerul Educaţiei, Culturii și Cercetării şi numit în funcţie, pentru un termen de 4 ani, prin dispoziţia Primarului general.
8. Şeful Direcţiei generale educaţie, tineret şi sport este responsabil de întreaga activitate a organului local de specialitate, asigurând în unitatea administrativ-teritorială respectivă:
   * + implementarea politicilor statului în domeniile gestionate de Direcţia generală educaţie, tineret şi sport;
     + aplicarea prevederilor Codului Educaţiei al Republicii Moldova, a tuturor actelor normative care reglementează raporturile în domeniul educaţiei, tineretului şi sportului;
     + îndeplinirea deciziilor şi dispoziţiilor Ministerului Educaţiei, Culturii și Cercetării şi ale autorităţilor reprezentative ale unităţii administrativ-teritoriale respective, a hotărârilor Consiliului de administraţie din cadrul Direcţiei generale educaţie, tineret şi sport.
9. Şeful Direcţiei generale educaţie, tineret şi sport are următoarele atribuţii funcţionale:
   1. asigură executarea prevederilor legislaţiei, hotărârilor şi dispoziţiilor Ministerului Educaţiei, Culturii și Cercetării şi ale autorităţilor reprezentative ale unităţii administrativ-teritoriale respective care vizează domeniul educaţional, extrașcolar, tineret și sport;
   2. determină orientările prioritare şi coordonează elaborarea politicilor locale de organizare, funcţionare şi dezvoltare a sistemului educațional;
   3. reprezintă Direcţia generală educaţie, tineret şi sport în relaţiile cu instituţiile, organele şi organizaţiile centrale şi locale, alte persoane juridice, mediul de afaceri, societatea civilă şi persoanele fizice;
   4. organizează activitatea Direcţiei generale educaţie, tineret şi sport şi stabileşte atribuţiile personalului din instituţia dată, în conformitate cu prevederile actelor interne şi ale altor acte normative în vigoare;
   5. aprobă regulamentele subdiviziunilor Direcţiei generale educaţie, tineret şi sport şi alte acte normative;
   6. elaborează, sau în caz de necesitate, înaintează propuneri de modificare a statului de personal şi schemei de încadrare ale Direcţiei generale;
   7. numeşte în funcţii publice, modifică, suspendă şi încetează, în condiţiile legii, raporturile de serviciu ale funcţionarilor publici, angajează şi eliberează personalul contractual al Direcţiei generale educaţie, tineret şi sport;
   8. angajează, prin concurs, şi eliberează, în modul stabilit de lege, directorii instituţiilor publice de învăţământ general aflate în subordine, administraţia permanentă a taberelor şcolare municipale şi a altor unităţi conexe Direcţiei generale educaţie, tineret şi sport;
   9. asigură realizarea procedurii de evaluare a performanţelor personalului Direcţiei generale educaţie, tineret şi sport şi determină, în baza criteriilor prestabilite, măsurile de stimulare sau de sancţionare a salariaţilor, în conformitate cu legislaţia în vigoare;
   10. avizează acordarea concediilor directorilor instituţiilor publice de educaţie antepreşcolară (creşă, centru comunitar de educaţie timpurie), directorilor instituţiilor publice de învăţământ preşcolar (grădiniţă de copii, centru comunitar de educaţie timpurie), directorilor instituţiilor de învățământ primar, secundar și extraşcolar (de nivel local);
   11. analizează rezultatele activităţii de control şi îndrumare desfăşurate de angajaţii Direcţiei generale educaţie, tineret şi sport, stabilind acțiuni de eficientizare a managementului sistemului de învăţământ din subordine;
   12. asigură şi monitorizează perfecţionarea profesională a personalului Direcţiei generale educaţie, tineret şi sport;
   13. emite ordine şi dispoziţii ce vizează activitatea de bază a Direcţiei generale educaţie, tineret şi sport şi controlează executarea acestora; în anumite cazuri, emite ordine în comun cu conducătorii altor organe ale administraţiei publice;
   14. în cazuri excepţionale (calamităţi naturale şi epidemii), emite dispoziţii de suspendare temporară a activităţii instituţiilor de învăţământ general din subordine şi informează imediat Ministerul Educaţiei, Culturii și Cercetării şi autorităţile reprezentative ale unităţii administrativ-teritoriale respective despre situaţia creată şi măsurile luate;
   15. prezidează şedinţele şi asigură realizarea hotărârilor Consiliului de administraţie şi ale Consiliului consultativ;
   16. prezintă Consiliului municipal Chişinău propunerile Direcţiei generale educaţie, tineret şi sport privind eficientizarea reţelei instituţiilor de învăţământ general aflate în subordine;
   17. asigură analiza eficienţei reţelei instituţiilor de învăţământ general aflate în subordine, în baza indicatorilor de randament economic şi performanţă;
   18. asigură transportarea elevilor la instituţiile de circumscripţie;
   19. coordonează prognozarea indicatorilor economico-financiari ale învăţământului din municipiu şi administrarea, în comun cu Direcţia generală finanţe, a bugetului unităţii administrativ-teritoriale respective pentru întreținerea și dezvoltarea instituțiilor de învățământ general;
   20. propune priorităţile finanţării suplimentare, coordonează realizarea programelor de dezvoltare ale infrastructurii instituţiilor de învăţământ publice general aflate în subordine şi monitorizează eficienţa utilizării resurselor disponibile;
   21. gestionează, conform prevederilor actelor normative în vigoare, patrimoniul public aflat în folosinţă și coordonează procurările pentru Direcţia generală educaţie, tineret şi sport şi pentru unităţile conexe;
   22. prezintă Ministerului Educaţiei, Culturii și Cercetării, Primăriei municipiului şi Consiliului municipal Chișinău rapoartele anuale privind activitatea instituţiilor de învăţământ și extrașcolare din subordine şi îl face public pe pagina web oficială a Direcţiei generale educaţie, tineret şi sport;
   23. exercită şi alte atribuţii în conformitate cu legislaţia în vigoare.
10. Ordinele şi dispoziţiile emise de şeful Direcţiei generale educaţie, tineret şi sport sunt executorii pentru toate subdiviziunile structurale și instituţiile de învăţământ general din subordine, indiferent de tipul de proprietate.
11. Şeful Direcţiei generale educaţie, tineret şi sport este asistat de ***3 şefi adjuncţi***, numiţi şi eliberaţi din funcţie prin dispoziția Primarului general. Numirea se efectuează prin concurs, organizat şi desfăşurat în conformitate cu legislaţia în vigoare.
12. În caz de absenţă temporară motivată, atribuţiile şefului Direcţiei generale educaţie, tineret şi sport sunt exercitate de şeful adjunct (unul dintre şefii adjuncţi) sau, după caz, de un alt angajat al Direcţiei generale educaţie, tineret şi sport, desemnat prin ordinul şefului direcției generale.

**Personalul Direcţiei generale educaţie, tineret şi sport**

1. Personalul Direcţiei generale educaţie, tineret şi sport este constituit din funcţionari publici şi personal contractual. Raporturile de serviciu ale funcţionarilor publici sunt reglementate de prevederile Legii nr.158-XVI din 4 iulie 2008 cu privire la funcţia publică şi statutul funcţionarului public, iar a personalului contractual - de cele ale Codului muncii al Republicii Moldova nr.154-XV din 28 martie 2009.

**Structura Direcţiei generale educaţie, tineret şi sport**

1. Organigrama şi statul de personal ale Direcţiei generale educaţie, tineret şi sport se aprobă prin decizia Consiliului municipal Chişinău, în conformitate cu structura-tip aprobată de Guvern.
2. Fiecare subdiviziune structurală a Direcţiei generale educaţie, tineret şi sport funcţionează în baza unui regulament aprobat de şeful Direcţiei generale educaţie, tineret şi sport.

**Corespondenţa Direcţiei generale educaţie, tineret şi sport**

1. Dreptul de primă semnătură pe toate actele Direcţiei generale educaţie, tineret şi sport îl are şeful acesteia.
2. În lipsa şefului, dreptul de primă semnătură revine şefului adjunct (unuia dintre şefii adjuncţi) sau altor persoane, în temeiul ordinului şefului sau având împuternicire specială.
3. Persoanele învestite cu dreptul de semnătură poartă răspundere personală pentru legalitatea, veridicitatea şi corectitudinea documentului semnat.

**Activitatea în cadrul comisiilor şi al grupurilor de lucru**

1. Pentru elaborarea unor proiecte specifice sau pentru exercitarea unor funcţii speciale, Direcţia generală educaţie, tineret şi sport, în calitate de organ de specialitate al administraţiei publice locale, organizează şi monitorizează activitatea consiliilor, comisiilor şi grupurilor de lucru constituite la nivel local în domeniul educaţiei.

**IV. Dispoziţii speciale**

1. Finanţarea activităţii Direcţiei generale educaţie, tineret şi sport se efectuează din contul bugetului Consiliului municipal Chișinău, în conformitate cu legislaţia în vigoare.
2. Coordonarea activităţii Direcţiei generale educaţie, tineret şi sport şi funcţionarea structurilor specializate aflate în subordinea acestuia se efectuează în baza actelor normative de înfiinţare şi a regulamentelor proprii de organizare şi funcţionare.

SECRETAR INTERIMAR

AL CONSILIULUI Adrian TALMACI